09/02/2021 | Administración LocalMunicipal
Carballo
Publicación das bases da competición de series Carballo Interplay 2021

Publicación das bases da competición de series Carballo Interplay 2021 Por resolución da Alcaldía núm.216/2021, do 3 de febreiro de 2021, se aprobaron as “Bases da competición de series Carballo Interplay 2021”, que a continuación se transcriben: 8.º Festival de Contidos Dixitais - CARBALLO INTERPLAY BASES COMPETICIÓN DE SERIES 2021 CONDICIÓNS XERAIS A 8.ª edición do Carballo Interplay terá lugar en Carballo (Galicia) do 8 ao 11 de setembro de 2021. Poderán presentarse á competición aquelas series producidas entre os anos 2019 e 2021 que teñan un mínimo de 3 capítulos emitidos no momento da inscrición. Os episodios inscritos poden ser de calquera duración, temática, xénero, de imaxe real ou animación, nacionais ou internacionais. INSCRICIÓN A inscrición farase desde a web do festival www.carballointerplay.com cubrindo debidamente o formulario de inscrición en liña ou a través da plataforma online Filmfreeway. A inscrición é gratuíta en todos os casos. A data límite para a inscrición é o 15 de xuño de 2021. Para a inscrición e visionado das series en idiomas que non sexan o galego ou o castelán é obrigatorio que cando menos estean subtituladas en inglés ou nun destes dous idiomas. SELECCIÓN E MATERIAIS REQUERIDOS De resultar seleccionada unha serie, a organización contactará cos seus creadores ou creadoras para solicitar o envío do/s capítulo/s en boa resolución e outros materiais promocionais a través da plataforma Wetransfer ou servizo similar. Requeriranse os seguintes materiais promocionais: – Cartel ou imaxe promocional da serie. – Fotograma da serie. – Captura dun minuto de video da serie. – Vídeo dun minuto de presentación da serie. Copias e proxección das series seleccionadas: O formato de proxección será. mov o. mp4 (codec H.264), resolución: 1920x1080, taxa máxima de transferencia de bits: 20.000 kbps; audio ACC; subtítulos en galego ou castelán incrustados ou en. srt. Os traballos que entren a concurso deberán estar subtitulados ao galego ou castelán no caso de non ser a versión orixinal en calquera destes dous idiomas. XURADO O xurado estará composto por profesionais do sector audiovisual e do mundo da cultura con traxectoria contrastada. A decisión do xurado é inapelable. O xurado poderá deixar deserta de premio calquera categoría, outorgar mencións especiais ou declarar ex aequo algún dos premios. PREMIOS Os premios outorgados serán os seguintes: – Mellor serie estatal: 800 euros e trofeo. – Mellor serie internacional: 800 euros e trofeo. – Mellor serie versión orixinal en galego: 800 euros e trofeo. – Premio do xurado novo: 400 euros e trofeo. – Premio do público: 400 euros e trofeo. – Premio a mellor guión: 200 euros e trofeo. – Premio a mellor dirección: 200 euros e trofeo. As series producidas en Galicia poderán optar aos dous premios de Mellor serie e Mellor serie VO Galego. En todo caso só poderán optar ao premio á Mellor serie VO Galego aqueles traballos cuxa versión orixinal sexa en lingua galega. A organización resérvase o dereito a deixar deserto o premio en caso de que non concorran a concurso un mínimo de tres series no devandito idioma. En caso de que o xurado decida que dúas series resultan premiadas na mesma categoría a dotación económica repartirase a partes iguais entre as gañadoras. Os premios estarán suxeitos ás posibles retencións fiscais que a lei estableza. Ningunha persoa vinculada laboralmente coa organización do festival poderá presentar traballos, en caso de telos, a concurso. OBRIGAS DOS/AS PREMIADOS/AS Os/as creadores/as das series premiadas ou algún representante deles/as deberán estar presentes na entrega de premios no auditorio do Pazo de Cultura de Carballo. O festival comunicará a data e a decisión con tempo abondo para organizar a asistencia e farase cargo dos gastos de aloxamento dos/as premiados/as. Como excepción, o/a gañador/a do premio internacional poderá enviar un vídeo para proxectar na gala. COMUNICACIÓN A organización resérvase o dereito de tomar unha mostra das series seleccionadas para usar no tráiler oficial, ademais do dereito sobre o uso dos materiais (fotogramas / fotografías / cartel, etc.) para a promoción (programa impreso, cartel, prensa, internet, redes sociais, etc.) deste. DEREITOS DE EXHIBICIÓN A organización dá por feito que os/as titulares das series presentadas ostentan todos os dereitos de exhibición e promoción das obras e materiais presentados e declina calquera responsabilidade con respecto á infracción desta norma. Ao enviaren os materiais a concurso os/as titulares/as están a declarar implicitamente seren os/as propietarios/as e estaren autorizados/as para utilizar todos os dereitos sobre a música, vídeo e efectos que figuran na serie. O festival non se fará responsable das reclamacións que xurdan do incumprimento dos/as creadores/as ou produtoras que presenten unha serie de non posuír axeitadamente os dereitos sobre o material que envíe. ACEPTACIÓN DAS CONDICIÓNS A participación no festival implica a aceptación destas bases. Carballo, 4 de febreiro de 2021. O alcalde D. Evencio Ferrero Rodríguez